ΓΡΑΠΤΗ ΕΡΩΤΗΣΗ E-3950/00

υποβολή: Sylvia-Yvonne Kaufmann (GUE/NGL) προς το Συμβούλιο

(20 Δεκεμβρίου 2000)

Θέμα: Εισαγωγή του ευρώ στη Γιουγκοσλαβική Δημοκρατία του Μαυροβουνίου

1. Γνωρίζει το Συμβούλιο, εάν και εάν ναι, με ποιο τρόπο, με ποια συγκεκριμένα μέσα και σε ποια έκταση η κυβέρνηση της Ομοσπονδιακής Δημοκρατίας της Γερμανίας και η Γερμανική Ομοσπονδιακή Τράπεζαποστήριξαν και προώθησαν την εισαγωγή του γερμανικού μάρκου στη Γιουγκοσλαβική Δημοκρατία του Μαυροβουνίου;

2. Πώς κρίνει το Συμβούλιο τη δηλωμένη πρόθεση της κυβέρνησης της Γιουγκοσλαβικής Δημοκρατίας του Μαυροβουνίου να εισαγάγει, από 1.1.2002, ως μόνο νόμισμα το ευρώ;

3. Θεωρεί το Συμβούλιο ότι η Γιουγκοσλαβική Δημοκρατία του Μαυροβουνίου πληροί σήμερα ή μπορεί έως το 2002 να επιτύχει τα κριτήρια σταθερότητας που έχουν ορισθεί στις Συνθήκες (ιδίως στο άρθρο 121 ΣΕΕ καθώς και στα Πρωτόκολλα 11 και 12 της Συνθήκης του Άμστερνταμ) για τη συμμετοχή στη Νομισματική Ένωση;

4. Ποια είναι τα συγκεκριμένα μέτρα που θα λάβει το Συμβούλιο με δεδομένο το πρόσφατο έγγραφο στρατηγικής της Ευρωπαϊκής Επιτροπής για τη διεύρυνση, στο κεφάλαιο ΙΙΙ.3 του οποίουπογραμμίζεται ότι η εισαγωγή του ευρώ στα νέα κράτη μέλη θα αποφασισθεί (όπως και για τους αρχικούς μετέχοντες στην ευρωζώνη) μόνο όταν θα έχει εξετασθεί, σύμφωνα με το άρθρο 121 της Συνθήκης ΕΕ, εάν έχει επιτευχθείψηλός βαθμός μόνιμης σύγκλισης προκειμένου να παρεμποδίσει την εισαγωγή του ευρώ στο Μαυροβούνιο;

5. Είναι ενήμερο το Συμβούλιο ότι από το 2002 το ευρώ πρόκειται να εισαχθεί επίσης και στο γιουγκοσλαβικό Κοσσυφοπέδιο και εάν ναι, πληροί το Κοσσυφοπέδιο κατά τη γνώμη του τα κατοχυρωμένα στη Συνθήκη ΕΕ κριτήρια σταθερότητας τα οποία ισχύουν για όλα τα κράτη που μετέχουν ή θέλουν να συμμετάσχουν στο κοινοτικό νόμισμα;

6. Με ποιες συγκεκριμένες ενέργειες προτίθεται το Συμβούλιο να παρεμποδίσει την εισαγωγή του ευρώ στο Κοσσυφοπέδιο σε περίπτωση που αυτό δεν πληροί το 2002 τα ισχύοντα για τη συμμετοχή στο ευρώ κριτήρια σταθερότητας;

7. Πώς κρίνει το Συμβούλιο την εισαγωγή του γερμανικού μάρκου στο Μαυροβούνιο και στο Κοσσυφοπέδιο με βάση το ψήφισμα του ΟΗΕ 1244 το οποίο κατοχυρώνει την ακεραιότητα του κράτους της Γιουγκοσλαβίας;

8. Ποιες συνέπειες προκύπτουν, κατά την άποψη του Συμβουλίου, από το γεγονός ότι ποσοστό 33 % του συνολικού ρευστού χρήματος σε γερμανικά μάρκα κυκλοφορεί στο εξωτερικό και ποιες είναι ειδικότερα οι συνέπειες όσον αφορά την ασφάλεια και την προστασία του ευρώ από παραχάραξη;

Απάντηση

(7 Μαΐου 2001)

Το Συμβούλιο (Ecofin), κατά τη σύνοδο της 7ης Νοεμβρίου 2000, εξέτασε το θέμα της πολιτικής που θα πρέπει να ακολουθήσουν στον τομέα της συναλλαγματικής ισοτιμίας οιποψήφιες προς ένταξη χώρες προκειμένου ναιοθετήσουν αργότερα το ευρώ, και ενέκρινε σχετικά συμπεράσματα στα οποίαπογραμμίζει ότι, μετά την προσχώρησή τους, τα νέα κράτη μέλη δεν θα μπορούν ναιοθετήσουν αμέσως το ευρώ, αλλά θα πρέπει προηγουμένως να ικανοποιήσουν ιδιαίτερα εκείνα τα κριτήρια σύγκλισης που ορίζει η Συνθήκη.

Πέραν τούτου το Συμβούλιοπογράμμισε ότι τυχόν μονομερήςιοθέτηση του ευρώ (ευρωποίηση) θα ερχόταν σε σύγκρουση με τις οικονομικές εκτιμήσεις που ενέπνευσαν τις περί ΟΝΕ διατάξεις της Συνθήκης, ενώ δεν θα οδηγούσε στην αποφυγή των διαδοχικών σταδίων που επιτάσσει η Συνθήκη για τηνιοθέτηση του ευρώ.

Αυτό ισχύει και για την Ομοσπονδιακή Δημοκρατία της Γιουγκοσλαβίας, στο μέτρο είναι δυνάμειποψήφια προς ένταξη στην Ευρωπαϊκή Ένωση, σύμφωνα και με τα Συμπεράσματα των Ευρωπαϊκών Συμβουλίων της Κολωνίας, της Φέιρα και της Νίκαιας,

Το Συμβούλιο δεν έχει εξετάσει τα θέματα που θέτει ο Αξιότιμος Κύριος Βουλευτής στην 8η ερώτηση. Έχει πάντως κληθεί από το Ευρωπαϊκό Συμβούλιο της Νίκαιας να θεσπίσει, το ταχύτερο, εντός του 2001, πραγματικά μέτρα προστασίας του ευρώ κατά της παραχάραξης, και ήδη ασχολείται ενεργά με αυτό το θέμα με βάση σχετική πρόταση της Επιτροπής.